આખી ફિલ્મમાં કાયરાની હેર સ્ટાઈલ મારે માટે એક બહું મોટી વસ્તુ છે! એક તો એના પાત્રનાં વાળ અને કપડા ડિરેક્ટર ગૌરી શિંદે જેવા છે થોડા! એ જ્યારે આઝાદ ફીલ કરતી હોય છે પોતાની જાતને, ત્યારે વાળ ખુલ્લા હોય છે મોટે ભાગે. જ્યારે કંઈક મૂંઝવણમાં છે, ગૂંચાયેલી છે ત્યારે વાળ બાંધેલાં છે. (એવું મારું માનવું છે!) રઘુવેન્દ્ર એને ખુલ્લા વાળ બાંધવાનું કહે છે; કદાચ એ કાયરાને પોતાના કાબુમાં રાખવા માંગે છે! સિડ સાથે આઝાદ છે એટલે જ એનાં ખુલ્લા વાળ છે રેસ્ટોટોરન્ટનાં સીનમાં. પેરેન્ટસની સામે ઈમોશનલ સામનો કરવાનો છે; દિલની કોઈ વાત કહેવાની આવે છે ત્યારે વાળ બાંધેલા જ છે! ડૉ. જહાંગીર ખાન સાથે જ્યાં સુધી એ બરાબર રીતે વસ્તુઓ શેર નથી કરી શકતી; ત્યાં સુધી વાળ બાંધેલા છે, જ્યારે એની પર વિશ્વાસ કરવા લાગે છે, દિલની વાત કહે છે, સિક્રેટ કહે છે દિલનું ત્યારે ફરી ખુલ્લા છે વાળ!